ગયા વર્ષે 12 સપ્ટેમ્બરના રોજ ગુરુ તુલા રાશિમાં પ્રવેશ કરી રાહુલ ગાંધીની કુંડળીમાં ચાર ચક્ર પૂર્ણ કરીને પરત જન્મકાલિન સ્થિતિમાં આવી ગયા છે, ત્યારથી જ ધર્મના કારક ગ્રહ ગુરુએ રાહુલ ગાંધીના વ્યક્તિત્વમાં મોટા બદલાવ કર્યા છે. ગુરુના આ ગોચરના પ્રભાવથી જ રાહુલ ગાંધી કોંગ્રેસને ‘સૉફ્ટ હિન્દુત્વ’ની નીતિ પર લઈ જઈ રહ્યા છે, જેનો પ્રયોગ મતદારોને લલચાવવા માટે એક સમયે એમના દાદી ઈન્દિરા ગાંધીએ પણ કર્યો હતો. રાહુલ ગાંધીને સ્પષ્ટપણે સૉફ્ટ હિન્દુત્વનો લાભ પણ મળ્યો હતો, જેને પગલે ગુજરાતમાં ભાજપને આકરી ટક્કર આપી શક્યા અને કર્ણાટકમાં જેડીએસ સાથે ગઠબંધન કરીને વિપક્ષી એકતાની તાકાત દેખાડી દીધી.